ᱟᱢᱵᱷᱩᱣᱟ

ᱟᱢᱵᱷᱩᱣᱟ ᱫᱚ ᱵᱤᱨᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱨᱟᱢᱯᱩᱨᱦᱟᱴ ᱥᱟᱵᱰᱤᱵᱷᱤᱥᱟᱱ ᱨᱮᱱᱟᱜ ᱢᱩᱨᱟᱨᱟᱭ ᱑ ᱥᱤ.ᱰᱤ ᱵᱽᱞᱚᱠ ᱨᱮᱱᱟᱜ ᱢᱤᱫ ᱦᱚᱲᱞᱮᱠᱷᱟ ᱥᱚᱦᱚᱨ ᱠᱟᱱᱟ ᱾

ᱚᱛᱱᱚᱜ

ᱞᱳᱠᱮᱥᱟᱱ
ᱟᱢᱵᱷᱩᱣᱟ ᱫᱚ  ᱨᱮ ᱢᱮᱱᱟᱜᱼᱟ ᱾

ᱢᱤᱫ ᱧᱮᱞ

ᱰᱮᱢᱚᱜᱽᱨᱟᱯᱷᱤ
᱒᱐᱑᱑ ᱥᱤᱧᱚᱛ ᱨᱮᱱᱟᱜ ᱦᱚᱲᱞᱮᱠᱷᱟ ᱞᱮᱠᱟᱛᱮ, ᱟᱢᱵᱷᱩᱣᱟ ᱨᱮ ᱞᱮᱠᱷᱟᱜᱩᱴ ᱑᱐,᱔᱗᱗ ᱜᱟᱱ ᱦᱚᱲ ᱠᱚ ᱛᱟᱦᱮ ᱠᱟᱱᱟ ᱾ ᱚᱱᱟ ᱢᱩᱫᱽ ᱨᱮ ᱕,᱓᱐᱐ (᱕᱑%) ᱫᱚ ᱠᱚᱲᱟ ᱟᱨ ᱕,᱑᱗᱗ (᱔᱙%) ᱫᱚ ᱠᱩᱲᱤ ᱾ ᱖ ᱥᱮᱨᱢᱟ ᱠᱷᱚᱱ ᱠᱚᱢ ᱩᱢᱮᱨ ᱨᱮ ᱫᱚ ᱑,᱗᱖᱐ ᱜᱟᱱ ᱾ ᱟᱢᱵᱷᱩᱣᱟ ᱨᱮᱱ ᱞᱮᱠᱷᱟᱜᱩᱴ ᱠᱟᱜᱚᱡᱤᱭᱟᱹ (literates) ᱦᱚᱲ ᱕,᱐᱐᱖ (᱖ ᱥᱮᱨᱢᱟ ᱠᱷᱚᱱ ᱰᱷᱮᱨ ᱩᱢᱮᱨ ᱨᱮ ᱕᱗.᱔᱓%) ᱾

ᱯᱚᱨᱤᱠᱟᱴᱷᱟᱢᱳ
᱒᱐᱑᱑ ᱨᱮᱭᱟᱜ ᱦᱚᱱᱚᱛ ᱦᱚᱲᱞᱮᱠᱷᱟ ᱛᱤᱯᱩᱛᱷᱤ (Handbook) ᱞᱮᱠᱟᱛᱮ, ᱟᱢᱵᱷᱩᱣᱟ ᱫᱚ ᱔.᱘᱘᱐᱓ ᱪᱟᱹᱣᱠᱟᱹ ᱠᱤᱢᱤ ᱴᱚᱴᱷᱟ ᱨᱮ ᱯᱟᱥᱱᱟᱣ ᱢᱮᱱᱟᱜᱼᱟ ᱾ ᱱᱚᱸᱰᱮ ᱠᱷᱚᱱ ᱑ ᱠᱤᱢᱤ ᱥᱟᱺᱜᱤᱧ ᱨᱟᱡᱽᱜᱽᱨᱟᱢ ᱨᱮ ᱨᱮᱞ ᱥᱴᱮᱥᱟᱱ ᱢᱮᱱᱟᱜᱼᱟ ᱾ ᱥᱚᱦᱚᱨ ᱢᱩᱫᱽ ᱨᱮ ᱵᱟᱥ ᱦᱚᱸ ᱧᱟᱯᱟᱢ ᱜᱮᱭᱟ ᱾ ᱱᱚᱣᱟ ᱨᱮᱭᱟᱜ ᱑᱑ ᱠᱤᱢᱤ ᱰᱟᱦᱟᱨ ᱟᱨ ᱡᱷᱤᱡ ᱟᱨ ᱯᱚᱴᱚᱢ ᱵᱟᱱᱟᱨ ᱰᱨᱮᱱ ᱢᱮᱱᱟᱜᱼᱟ ᱾ ᱫᱟᱜ ᱨᱮᱭᱟᱜ ᱢᱩᱲᱩᱫ ᱯᱷᱮᱰᱟᱛ ᱫᱚ ᱩᱥᱩᱞ ᱴᱮᱝᱠᱤ ᱠᱷᱚᱱ ᱜᱮ ᱦᱤᱡᱩᱜᱼᱟ ᱾ ᱱᱚᱸᱰᱮ ᱑,᱔᱒᱐ ᱚᱲᱟᱜ ᱵᱤᱡᱽᱞᱤ ᱡᱚᱯᱲᱟᱣ ᱟᱨ ᱒᱑ ᱦᱚᱨᱼᱢᱟᱨᱥᱟᱞ ᱵᱟᱹᱛᱤ ᱢᱮᱱᱟᱜᱼᱟ ᱾ ᱛᱤᱠᱤᱪᱷᱟᱹ ᱥᱩᱵᱤᱫᱷᱟ ᱞᱮᱠᱟᱛᱮ ᱕᱐ ᱟᱴᱮᱫ ᱥᱟᱶᱛᱮ ᱢᱤᱫ ᱦᱟᱥᱯᱟᱛᱟᱞ, ᱑ ᱜᱷᱟᱨᱚᱸᱡᱽ ᱵᱷᱟᱹᱞᱟᱹᱭ ᱛᱟᱞᱢᱟ ᱟᱨ ᱒ ᱭᱟ ᱨᱟᱱ ᱫᱩᱠᱟᱱ ᱢᱮᱱᱟᱜᱼᱟ ᱾ ᱥᱮᱪᱮᱫ ᱥᱩᱵᱤᱫᱷᱟ ᱞᱮᱠᱟᱛᱮ ᱓ ᱭᱟ ᱮᱛᱚᱦᱚᱵ ᱵᱤᱨᱫᱟᱹᱜᱟᱲ, ᱑ ᱛᱟᱞᱢᱟ ᱵᱤᱨᱫᱟᱹᱜᱟᱲ (ᱢᱟᱫᱫᱷᱚᱢᱤᱠ) ᱟᱨ ᱢᱤᱫ ᱪᱮᱛᱟᱱ ᱛᱟᱞᱢᱟ ᱵᱤᱨᱫᱟᱹᱜᱟᱲ ᱢᱮᱱᱟᱜᱼᱟ ᱾ ᱥᱩᱨ ᱩᱛᱟᱹᱨ ᱨᱮᱭᱟᱜ ᱰᱤᱜᱽᱨᱤ ᱠᱚᱞᱮᱡᱽ ᱫᱚ ᱑᱓ ᱠᱤᱢᱤ ᱥᱟᱹᱜᱤᱧ ᱜᱮᱭᱟ ᱾ ᱱᱚᱸᱰᱮ ᱢᱤᱫ ᱥᱚᱨᱠᱟᱨᱤ ᱟᱨ ᱢᱤᱫ ᱠᱚᱨᱯᱚᱨᱮᱴᱤᱵᱷ ᱵᱮᱸᱠ ᱢᱮᱱᱟᱜᱼᱟ ᱾

ᱦᱮᱡᱽᱥᱮᱱ
ᱨᱟᱡᱽᱜᱽᱨᱟᱢ ᱠᱷᱚᱱ ᱢᱮᱫᱤᱱᱤᱯᱩᱨ ᱢᱩᱫᱽ ᱨᱮᱭᱟᱜ ᱯᱚᱱᱚᱛ ᱦᱟᱭᱣᱮ ᱗ ᱟᱢᱵᱷᱩᱣᱟ ᱥᱮᱫ ᱛᱮ ᱥᱮᱱ ᱟᱠᱟᱱᱟGoogle maps ᱾

ᱥᱮᱪᱮᱫ
ᱟᱢᱵᱷᱩᱣᱟ ᱡᱩᱱᱤᱭᱚᱨ ᱦᱟᱭ ᱥᱠᱩᱞ, ᱢᱤᱫ ᱵᱟᱝᱞᱟ ᱢᱤᱰᱤᱭᱟᱢ ᱜᱚᱲᱚᱼᱥᱚᱨᱠᱟᱨᱤ ᱵᱤᱨᱫᱟᱹᱜᱟᱲ, ᱒᱐᱑᱐ ᱥᱮᱨᱢᱟ ᱨᱮ ᱛᱷᱟᱯᱚᱱ ᱦᱩᱭ ᱟᱠᱟᱱᱟ ᱾ ᱱᱚᱸᱰᱮ ᱢᱚᱬᱮ ᱪᱟᱱᱟᱪ ᱠᱷᱚᱱ ᱤᱨᱟᱹᱞ ᱪᱟᱱᱟᱪ ᱫᱷᱟᱹᱵᱤᱡ ᱯᱟᱲᱦᱟᱣ ᱨᱮᱭᱟᱜ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾ 

ᱟᱢᱵᱷᱩᱣᱟ ᱨᱮ ᱢᱤᱫ ᱥᱚᱨᱠᱟᱨᱤ ᱢᱚᱰᱮᱞ ᱥᱠᱩᱞ ᱦᱚᱸ ᱢᱮᱱᱟᱜᱼᱟ ᱾

ᱥᱟᱹᱠᱷᱭᱟᱹᱛ

ᱛᱷᱚᱠ: ᱵᱤᱨᱵᱷᱩᱢ
ᱛᱷᱚᱠ: ᱵᱤᱨᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ